ທ່ານ ທຣຳ ເພີ່ມຄວາມກົດດັນ ກ່ຽວກັບ ການຄ້າສາກົນ
ດ້ວຍການຂາດດຸນການຄ້າກັບ ຈີນ 350 ຕື້ໂດລານັ້ນ ດຳລັດປະທານາທິບໍດີ ແມ່ນເບິ່ງຄືວ່າ ຈະເປັນຫົວຂໍ້ ການເຈລະຈາກັນ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ຢືນຢັດ ກ່ຽວກັບ ການເວົ້າຂູ່ເລື່ອງການ ຄ້າຂອງທ່ານ ດ້ວຍດຳລັດສອງສະບັບຂອງທ່ານໃນວັນສຸກທີ່ຜ່ານມາ, ເຊິ່ງທ່ານກ່າວວ່າ ໄດ້ເຮັດຂຶ້ນເພື່ອປັບສະຖານະການໃຫ້ເທົ່າທຽມກັນ ແລະ ຫຼຸດຜ່ອນການຂາດດຸນການຄ້າ ຂອງສະຫະລັດ 500 ຕື້ໂດລາ, ເຊິ່ງຫຼາຍ ກວ່າເຄິ່ງໜຶ່ງນັ້ນ ແມ່ນຂຶ້ນຢູ່ກັບ ຈີນ ດັ່ງທີ່ນັກ ຂ່າວວີໂອເອ Mil Arcega ລາຍງານມານັ້ນກໍແມ່ນວ່າ, ບັນຫາຄວາມບໍ່ຍຸຕິທຳດ້ານການ ຄ້າແມ່ນເບິ່ງຄືວ່າຈະຖືກຍົກຂຶ້ນມາໃນກອງປະຊຸມ ເມື່ອປະທານາທິບໍດີ ສະຫະລັດ ພົບ ປະກັບຜູ້ນຳຂອງປະເທດ ຈີນ ທ່ານ ສີ ຈິ່ງຜິງ ໃນສັບປະດານີ້ ຕໍ່ໄປ ພຸດທະສອນ ຈະນຳ ລາຍລະອຽດມາ ສະເໜີທ່ານ ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ພະຍາຍາມປະຕິບັດຕາມຄຳສັນຍາ ໃນລະຫວ່າງ ການໂຄສະນາຫາສຽງຂອງທ່ານເມື່ອວັນສຸກທີ່ຜ່ານມາ, ດ້ວຍການອອກ ດຳລັດສອງສະບັບທີ່ເພັ່ງເລັງໃສ່ການປາບປາມ ກ່ຽວກັບ ຄວາມບໍ່ຍຸຕິທຳດ້ານການຄ້າ ດຳລັດສະບັບທຳອິດໄດ້ຮຽກຮ້ອງໃຫ້ມີການສຶກສາຄົ້ນຄວ້າຢ່າງກວ້າງຂວາງ ເພື່ອລະບຸ ທຸກໆຮູບແບບຂອງການລ່ວງລະເມີດດ້ານການຄ້າ ສະບັບທີສອງ ແມ່ນຮັບມືກັບການ ເກັບຄ່າປັບໄໝ ຊຶ່ງຕໍ່ຕ້ານນະໂຍບາຍທຸ້ມຕີຕະຫຼາດ ຈາກບັນດາລັດຖະບານທີ່ເກື້ອໜູນ ຜະລິດຕະພັນຕ່າງໆ ເພື່ອຂາຍມັນໃນລະຄາຕໍ່າ ທ່ານ ດໍໂນລ ທຣຳ ປະທານາທິບໍດີ ສະຫະລັດ ກ່າວວ່າ ດ້ວຍການຂາດດຸນການຄ້າກັບ ຈີນ 350 ຕື້ໂດລານັ້ນ, ດຳລັດປະທານາທິບໍດີ ແມ່ນເບິ່ງ ຄືວ່າ ຈະເປັນຫົວຂໍ້ການເຈລະຈາກັນ ເມື່ອທ່ານ ທຣຳ ພົບປະກັບຄູ່ຮ່ວມຕຳແໜ່ງຂອງ ທ່ານຈາກ ຈີນ ໃນສັບປະດານີ້ທີ່ລັດ ຟລໍຣິດາ ແຕ່ນັກເສດຖະເສດສາກົນ ທ່ານ Dany Bahar ຈາກສະຖາບັນ Brookings ກ່າວວ່າ ການເພັ່ງເລັງໃສ່ການຂາດດຸນການຄ້າ ຈະຂາດເລື່ອງທີ່ມີຄວາມສຳຄັນທີ່ສຸດສຳລັບສະຖານະການດັ່ງກ່າວ ທ່ານ Dany Bahar ກ່າວວ່າ ເຊິ່ງທ່ານ Bahar ກ່າວວ່າ ມັນຈະເຮັດໃຫ້ບັນດາຜູ້ຜະລິດ ອາເມຣິກັນ ມີຄວາມສາມາດ ໃນການແຂ່ງຂັນຫຼາຍຂຶ້ນ ໃນຂະນະທີ່ການເວົ້າຂູ່ດ້ານການຄ້າ ອາດເຮັດໃຫ້ບັນດາຜູ້ ຜະລິດ ສະຫະລັດ ມີກຳລັງໃຈຂຶ້ນມານັ້ນ, ສະມາຄົມເພື່ອເສດຖະສາດທຸລະກິດແຫ່ງ ຊາດ ກ່າວວ່າ ມັນອາດນຳໄປສູ່ສົງຄາມການຄ້າ ພ້ອມກັບໂອກາດທີ່ຈະເຮັດໃຫ້ພວກອຸດ ສາຫະກຳ ອາເມຣິກັນ ໄດ້ຮັບຄວາມເສຍຫາຍເຊັ່ນກັນ ທ່ານ Ken Simonson ຈາກສະມາຄົມ ເພື່ອເສດຖະເສດທຸລະກິດແຫ່ງຊາດກ່າວວ່າ ທ່ານ ທຣຳ ອ້າງວ່າ ຂໍ້ຕົກລົງການຄ້າທີ່ບໍ່ດີ ໄດ້ເຮັດໃຫ້ກຳມະກອນ ອາເມຣິກັນ ຮັບຄວາມ ເສຍຫາຍ ແຕ່ການສຶກສາຄັ້ງໃໝ່ໂດຍສຳນັກງານແຫ່ງການຄົ້ນຄວ້າເສດຖະກິດແຫ່ງ ຊາດກ່າວວ່າ ການສູນເສຍວຽກງານດ້ານອຸດສາຫະກຳການຜະລິດສ່ວນໃຫຍ່ ໃນລະ ຫວ່າງ ປີ 1990 ຫາ ປີ 2007 ນັ້ນສາມາດຖືໄດ້ວ່າ ມາຈາກການເຕີບໂຕໃນການນຳໃຊ້ ເຄື່ອງຈັກແທນຄົນ PRESIDENT DONALD TRUMP KEN SIMONSON, NABE